სკენდერ ჰუკა

სკენდერ ჰუკა ( ; დ.1944 წლის 6 სექტემბერი, ტირანა — გ. 5 ივლისი, 2018 ) — ალბანელი ფეხბურთელი, რომელიც მთელი თავისი კარიერის განმავლობაში თამაშობდა თავდამსხმელად "ალბანეთის საფეხბურთო კლუბში " 17 ნენტორი" კლუბში (ამჟამად "ტირანა"). სკენდერ ჰუკამ ალბანეთის ნაკრების  შემადგენლობაში 1 მატჩი ჩაატარა. იყო ალბანეთის ფეხბურთის ფედერაციის აღმასრულებელი კომიტეტის წევრი . 2009 წლიდან იკავებდა   საკონკურსო კომისიის თავმჯდომარის პოსტს.Skënder Hyka // Transfermarkt.com — 2000. 

 საკლუბო კარიერა 

 ადრეული წლები 
სკენდერ ჰუკა დაიბადა და გაიზარდა ალბანეთის დედაქალაქ ტირანაში. იქ დაამთავრა საშუალო სკოლა, ხოლო შემდეგ — უნივერსიტეტი. სწავლობდა ფიზიკური კულტურისა და სპორტის ინსტიტუტში, რომელიც დაამთავრა 1968 წელს. ამ დროს უკვე    პროფესიონალი ფეხბურთელი იყო.  "17 ნენტორის"  შემადგენლობაში 1957 წელს მოხვდა (იმ დროს სკენდერი 13 წლის იყო), თამაშობდა კლუბის მოზარდთა და ახალგაზრდულ გუნდებში, ხოლო 1960-იანი წლების დასაწყისში გადაიყვანეს ძირითად შემადგენლობაში.

 "17 ნენტორი" 
პირველ გუნდში მოხვედრისთანავე  გახდა საფეხბურთო კლუბ "17 ნენტორის" მთავარი მოთამაშე, სადაც კარიერის განმავლობაში 3-ჯერ დაეხმარა საკუთარ გუნდს ალბანეთის სუპერლიგის მოგებაში. სკენდერ ჰუკამ საფეხბურთო კარიერა 1974 წელს დაასრულა. იმ დროისთვის, 60 გოლით, კლუბის ისტორიაში საუკეთესო ბომბარდირად რჩებოდა  (თუმცა  2012 წლის მონაცემებით, ზემოაღნიშნული მაჩვენებლით  ფეხბურთელმა მე-5 ადგილზე გადაინაცვლა). მთლიანობაში სკენდერ ჰუკამ ქვეყნის დედაქალაქის ნაკრების მაისურით 400-მდე მატჩი ჩაატარა. Albania — Championship Winning Teams — RSSSF 

 საერთაშორისო კარიერა 
მიუხედავად იმისა, რომ   "17 ნენტორის "  შემადგენლობაში  წარმატებულად გამოდიოდა, ფეხბურთელმა მაინც ვერ შეძლო ალბანეთის ნაკრებში შეღწევა, რაც განპირობებული იყო ნაკრების შემტევ ხაზზე ადგილის მოპოვებისთვის მოთამაშეთა შორის მაღალი კონკურენციის არსებობით. განსაკუთრებით იმ ფაქტორით, რომ  იმ დროს ასევე თამაშობდნენ ისეთი ცნობილი ალბანელი ფეხბურთელები, როგორებიც იყვნენ მედინ ჟეგა და პანაიოტ პანო. იმ პერიოდში  სკენდერ ჰუკამ  ნაკრებში მხოლოდ ერთი მატჩი ჩაატარა 1967 წლის 8 აპრილს დორტმუნდში გერმანიის ნაკრების წინააღმდეგ გამართული თამაში გერმანელების გამარჯვებით, ანგარიშით 6-0 დასრულდა გერდ მიულერის  მიერ გატანილი ოთხი გოლისა და ჰანეს ლოერის  გოლების წყალობით. ამის შემდეგ სკენდერ ჰუკას არასოდეს ჩაუცვია ალბანეთის ეროვნული ნაკრების მაისური.WorldFootball

 ალბანეთის ფეხბურთის ფედერაცია 
1992 წლიდან 1995 წლამდე ჰუკა მუშაობდა კლუბ "ატლეტიკ კლაბ ზანზიბარის" მდივნად, ხოლო  1997 წელს დაიკავა ალბანეთის ფეხბურთის ფედერაციის გენერალური მდივნის თანამდებობა. 1992 წლიდან გახდა ალბანეთის ფეხბურთის ფედერაციის აღმასრულებელი კომიტეტის წევრი. Futbolli shqiptar në zi, ndahet nga jeta futbollisti i njohur i Tiranës — Panorama  (ალბან.) 

 პირადი ცხოვრება 
სკენდერ ჰუკას ვაჟი, ენდი ასევე გახდა ორი ლიგის ტიტულის მფლობელი საფეხბურთო კლუბ "ტირანას" შემადგენლობაში 1990-იან წლებში, ხოლო მისმა ბიძაშვილმა რენისიმ გაიმეორა ზემოაღნიშნული მიღწევა1989 წელს. სკენდერ ჰუკა გარდაიცვალა 2018 წლის ივლისში.

 მიღწევები 

 კლუბური 

 ალბანეთის ჩემპიონი : 1966, 1968, 1970

 ინდივიდუალური 

 ალბანეთის ჩემპიონატის საუკეთესო ბომბარდირი: 1968 წ

 სქოლიო 

კატეგორია:დაბადებული 6 სექტემბერი
კატეგორია:დაბადებული 1944
კატეგორია:გარდაცვლილი 5 ივლისი
კატეგორია:გარდაცვლილი 2018
კატეგორია:ალბანეთის ნაკრების ფეხბურთელები
კატეგორია:ალბანელი ფეხბურთელები